projecte-aina/catalan_government_crawling huggingface dataset:
Abans d'entrar al Parc, us convidem a passar pels Centres de Visitants on us ajudaran a planificar amb garanties la vostra visita.
A Roquetes s'ubica la Seu administrativa i el Centre de visitants al Baix Ebre.
Des d'aquí s'accedeix al cim de Caro i a l'àrea recreativa de cova Avellanes.
Altres punts d'interès són la vall d'Alfara de Carles i la de Paüls.
A la Sénia hi ha el Centre de visitants al Montsià.
L'accés al massís es pot fer pel barranc de la Fou o pel de la Vall, al Mas de Barberans.
A Prat de Comte trobareu el Centre de visitants a la Terra Alta.
Alguns llocs d'interès de la zona són la vall de la Jepa, a la vora de la via verda, la Franqueta o els Estrets.
El fons d'imatge del Parc és eminentment digital tot i que també aplega algunes fotografies en paper i diaposiva.
S'estima que hi ha més de 50.000 imatges que testimonien la gestió del Parc en el seu territori, l'evolució dels equipaments, les activitats, el seu patrimoni natural i cultural.
És una col·lecció de gran utilitat per al desenvolupament de les tasques diàries de l'equip gestor i resulta imprescindible per a l'edició de les publicacions pròpies, informes, memòries, presentacions, web, i altres.
També resol consultes d'usuaris externs per a la qual cosa cal adreçar-se al responsable del Centre de Documentació del Parc.
Al Flickr del Parc Natural dels Ports hi ha una selecció d'imatges representatives d'aquest espai natural, etiquetades i organitzades en diferents àlbums.
La majoria pertanyen a l'arxiu propi del Parc, altres són cedides al Parc pels seus autors.
Cal citar sempre la font i l'autoria, i respectar les restriccions d'ús.
CliCat és el conjunt d'imatges i vídeos que la Generalitat de Catalunya posa a disposició de la ciutadania per il·lustrar la diversitat de Catalunya.
Aquests actius multimèdia s'organitzen en galeries temàtiques, una de les quals està dedicada als espais naturals de Catalunya.
Més recomanacions al Delicious del Parc
El Centre de Documentació del Parc Natural dels Ports compta amb una col·lecció de publicacions periòdiques relacionades amb la temàtica del centre i amb el pobles del territori del Parc i la seva àrea d'influència.
A la següent llista trobareu els títols de publicacions periòdiques disponibles, tant els que es reben actualment com els que ja no es reben.
Consulteu al catàleg els números disponibles.
Butlletí Informatiu del Jardí Botànic de Barcelona
Butlletí de la Institució Catalana d'Història Natural
Butlletí del Centre d'Estudis de la Terra Alta
Butlletí Informatiu de la UEC Tortosa
Butlletí del Parc Natural de Cap de Creus
Butlletí del Parc Natural del Delta de l'Ebre
Butlletí informatiu del Parc Natural dels Ports
Formació i Assessorament al sector agroalimentari
Full Informatiu, Cercle d'Amics dels Parcs
Hàbitats, Revista del Centre de Biodiversitat
Lauro, Revista del Museu de Granollers
Notícies de la Institució. circular de la institució Catalana d'Història Natural
Informació per al consum responsable
Butlletí informatiu del Parc Natural de l'Alt Pirineu
Butlletí del Parc Nacional d'Aigüestortes i Estany de Sant Maurici
Arxiu Comarcal de les Terres de l'Ebre
Recol·lecció Silvestre de Plantes Aromàtiques i Medicinals.
Informatiu del Parc Natural del Delta de l'Ebre
Treballs de la Societat Catalana de Geografia
Voltant pel Parc de Sant Llorenç del Munt i l'Obac
Consulteu al catàleg els números disponibles. catalegbeg.cultura.gencat.cat
El Fons del Centre de Documentació del Parc Natural dels Ports està catalogat al catàleg col·lectiu de la Xarxa de Biblioteques Especialitzades de Catalunya (BEG) que aglutina fons documentals de més de cent biblioteques i centres de documentació.
Catàleg del fons documental del Centre de Documentació del Parc Natural dels Ports
Catàleg col·lectiu de la xarxa BEG de Biblioteques Especialitzades i Centres de Documentació de Catalunya.
Catàleg dels fons documentals del Centre de Documentació de Medi ambient i dels centres de documentació dels parcs naturals del Departament Territori i Sostenibilitat.
Selecció d'altres catàlegs de biblioteques i centres de documentació d'interès.
Biblioteques Universitàries de Catalunya
Xarxa de Parcs Naturals de la Diputació de Barcelona
Biblioteques Públiques de Catalunya
Catàleg Col·lectiu de Biblioteques Universitàries Espanyoles
Catàleg de la Xarxa Biblioteques del CSIC
Catàleg Col·lectiu internacional
El Centre de Documentació del Parc Natural dels Ports és un recurs per donar suport a la gestió del Parc, al seu coneixement i a la seva difusió.
Disposa d'informació en suport paper i en suport digital sobre el Parc Natural dels Ports i sobre altres espais naturals.
Abasta un ampli ventall de temàtiques relacionades amb el patrimoni natural i cultural i la gestió d'espais naturals protegits.
És una eina especialment útil per al personal propi del Parc i per als seus col·laboradors, però també atén les consultes d'usuaris externs, professionals, estudiosos i interessats en la temàtica del Centre.
Forma part del grup de Biblioteques Especialitzades de la Generalitat de Catalunya - BEG, està integrat a la Xarxa de Centres de Documentació dels Espais Naturals de Catalunya i a la Xarxa de Centres d'Informació i Documentació Ambiental - RECIDA.
La documentació tracta bàsicament sobre el Parc i la seva àrea d'influència, però també sobre altres espais protegits, gestió d'espais naturals, geologia, hidrologia, fauna, vegetació, agricultura, educació ambiental, itineraris, turisme, silvicultura, sòls, custòdia del territori, etc.
Recull monografies, publicacions periòdiques, articles i separates, diapositives, estudis inèdits mapes, fotografies, vídeos, cartells, tríptics i fullets, etc.
Compta amb els estudis de seguiment i recerca engegats pel Parc i per altres entitats, tesis i projectes de final de carrera que, per la seva especialització i difícil localització i difusió, representen un dels materials més significatius del Centre de Documentació.
Des del catàleg es pot conèixer el fons de monografies, separates i estudis disponibles per a consulta i préstec.
Les consultes es reben personalment, per correu electrònic o per telèfon, i s'atenen de forma personalitzada.
La major part del fons està disposat a la sala de consulta en lliure accés i catalogat al Catàleg Col·lectiu de les Biblioteques Especialitzades de la Generalitat de Catalunya.
El servei de préstec és obert a tothom.
Cal tenir en compte que alguns documents estan exclosos de préstec.
Recull d'enllaços i recursos d'informació
Es recullen enllaços a recursos web i eines útils a través de l'eina gratuïta Diigo.
Es descriuen i s'etiqueten per facilitar la cerca.
Des del Centre de Documentació també es porten a terme les actualitzacions i el manteniment del web oficial del Parc.
A la pàgina Facebook del Parc es fa difusió de notícies, imatges, activitats d'educació ambiental, noves adquisicions al Centre de Documentació i altres informacións i recursos d'interès.
De la mateixa manera, es participa a Twitter a través del perfil col·laboratiu.
A Flickr, es comparteixen àlbums d'imatges d'activitats, paisatges, itineraris, elements del patrimoni natural i cultural,...
El Departament de Territori i Sostenibilitat, mitjançant el Servei de Planificació i Gestió de l'Entorn Natural i en col·laboració amb les corporacions locals de la zona, ha de formular i tramitar el Pla especial de protecció del medi natural i del paisatge.
Aquest pla se sotmetrà a la tramitació establerta per als plans especials de desplegament del Pla d'espais d'interès natural, previ informe de la Junta Rectora del Parc, i serà aprovat pel Govern a proposta del Departament de Territori i Sostenibilitat.
El Pla ha de fixar els aspectes globals i permanents de l'ordenació del Parc Natural: zonificació i estructura territorial, infraestructures i serveis bàsics, regulació d'usos i d'activitats, etc.
El Pla rector d'ús i gestió del Parc Natural dels Ports té per objecte programar les actuacions i establir les determinacions necessàries per al desenvolupament de la gestió del Parc Natural, d'acord amb la regulació del Pla especial.
La formulació del Pla rector d'ús i gestió correspon a l'òrgan gestor del Parc Natural.
L'aprovació inicial i definitiva del Pla rector d'ús i gestió correspon al conseller o la consellera de Territori i Sostenibilitat, amb l'informe previ de la Junta Rectora del Parc Natural dels Ports.
Es crea la Reserva Nacional de Caça dels Ports de Tortosa-Beseit, mitjançant la Llei 37/1966, de 31 de maig, que abasta l'àmbit de l'actual Parc Natural dels Ports i s'extén per les serres colindants de les províncies limítrofs de Castelló i Terol.
Aquesta Llei és vigent i ordena els recursos de la caça major de l'espai.
El règim de protecció general de la zona es regula en el marc de la Llei 12/1985, d'espais naturals, per la que es perfila la figura de parc natural com la més idònia per a protegir i gestionar aquest entorn natural.
La part catalana del massís dels Ports s'inclou al Pla d'Espais d'Interès Natural (PEIN), aprovat pel Govern de la Generalitat mitjançant el Decret 328/1992, de 14 de desembre.
Des de la dècada dels anys vuitanta va haver nombrosos intents per crear un parc natural al territori que, per tot un seguit de circumstàncies, no van arribar a fructificar.
Gràcies a la maduració de la idea per part de la societat local i al gran interès natural que presenta aquest espai, s'insta al Parlament de Catalunya a impulsar decididament el projecte de parc natural a la zona, mitjançant la Moció 124/V, aprovada el 14 d'octubre de 1998.
Durant el darrer trimestre de l'any 2000, ja es disposa dels avantprojectes de parc natural, elaborats pels Ajuntaments i pel Departament d'Agricultura, Ramaderia, Pesca, Alimentació i Medi Natural.
Amb aquesta base, amb la participació activa dels propietaris forestals particulars i la implicació dels diferents interessos de l'àmbit del parc, s'emprenen un seguit de reunions informatives i de treball conjunt que van permetre fer realitat el Parc Natural dels Ports.
El 21 de juny de 2001, es publica al DOGC núm. 3414 el Decret 160/2001, de 12 de juny, de declaració del Parc natural dels Ports i de la Reserva natural parcial de les Fagedes dels Ports.
Amb aquesta declaració culmina un llarg procés de participació i consens entre les parts afectades i s'atorga als Ports el reconeixement merescut com un dels espais naturals més significatius de Catalunya.
Es declara, mitjançant l'Ordre MAH/481/2006, de 15 de setembre, el Refugi de Fauna Salvatge dels Estrets d'Arnes, amb la finalitat de protegir les comunitats animals en el manteniment estricte dels equilibris biològics existents.
Amb l'acord GOV/112/2006 de 5 de setembre de 2006, el Govern de Catalunya designa el Parc com Zona d'Especial Protecció per a les Aus (ZEPA), passant a formar part de la xarxa ecològica europea Natura 2000.
S'adopta com a Lloc d'Importància Comunitària (LIC) amb la Decisió de la Comissió Europea de 12 de desembre de 2008.
El Consell Internacional de Coordinació del Programa de la UNESCO sobre l'Hombre ila Biosfera (MAB: Man and the Biosphere), reunit a Paris el 28 de maig de 2013, declara les Terres de l'Ebre com a Reserva de la Biosfera.
La major part del Parc Natural dels Ports queda inclosa a la zona nucli d'aquesta reserva coneguda per la marca EbreBiosfera.
El Parc es declarat Zona Especial de Conservació (ZEC) per l' ACORD GOV/150/2014, de 4 de novembre.
El 21 de juny de 2011 es compleixen 10 anys de la declaració del Parc Natural dels Ports.
En aquest temps s'ha treballat per la conservació i dinamització del territori.
Ha estat un intens recorregut de la mà d'Ajuntaments, entitats, científics, estudiosos i població local, que poc a poc va donant fruit.
Esteu tots convidats als actes i activitats que hem organitzat a cada un dels pobles del Parc.
No hi podeu faltar, entre tots fem el Parc.
El Parc Natural dels Ports compleix 15 anys des que va ser declarat el 21 de juny de 2001 i ho celebrarem a cada un dels pobles amb un seguit d'actes, jornades, sortides i presentacions que es duran a terme des de finals de maig de 2016 fins al juny de 2017.
Agraïm la participació de tots els col·laboradors que de forma desinteressada fan possible la realització dels actes.
Totes les activitats són obertes a tothom i gratuïtes.
Donarem a conèixer la tasca del Parc, la importància d'aquest espai natural per als pobles que l'integren i la seva aportació en favor de la biodiversitat.
Les etiquetes per fer difusió a les xarxes socials són
El Parc Natural dels Ports i la Reserva Natural Parcial de les Fagedes dels Ports són dues figures de protecció especial declarades en el decret 160/2001 per tal de garantir la preservació dels seus valors naturals i vetllar per l'aprofitament sostenible dels seus recursos.
S'estén per una superfície de 35.050 hectàrees que pertanyen a nou municipis de les comarques del Baix Ebre, el Montsià i la Terra Alta.
Un exemple d'iniciativa en el desenvolupament de models sostenibles és la Carta europea de turisme sostenible (CETS), aprovada el 1999.
La CETS és un model de gestió o una pauta de desenvolupament turístic sostenible elaborada per representants europeus dels espais protegits i els empresaris turístics, i significa la voluntat de les institucions encarregades de la gestió dels espais i dels professionals del turisme d'afavorir un turisme que compleixi els principis del desenvolupament sostenible.
L'entitat gestora i garant de la CETS és la Federació EUROPARC, una organització que reuneix espais naturals protegits de 39 països d'Europa.
La Federació EUROPARC ha desenvolupat la metodologia d'adhesió i concedeix la CETS als espais protegits en els quals verifica que existeix un compromís d'aplicar els principis de turisme sostenible.
El sistema d'adhesió a la CETS és un acord voluntari que compromet els signataris (gestors dels espais naturals protegits, empresaris locals i altres actors locals) a dur a terme una estratègia local a favor d'un turisme sostenible.
Actualment, a Catalunya hi ha cincs parcs naturals acreditats amb la CETS.
Espais naturals protegits acreditats amb la CETS
Espais naturals protegits en procés d'obtenció de l'acreditació
Segons l'article primer del Decret 114/1983, de 12 d'abril, en el qual es desplega la Llei 6/1982, de 6 de maig, sobre la declaració com a Paratge Natural d'Interès Nacional del Massís del Pedraforca:
- Vetllar per la conservació del Paratge Natural.
- Proposar als organismes de l'Administració que en cada cas correspongui, mesures per a la conservació i defensa dels valors naturals dels espais protegits.
- Informar sobre aspectes referents a la protecció del Paratge Natural quan així ho requereixin els organismes de la Generalitat o els ajuntaments afectats.
- Informar preceptivament sobre els distints plans i normes que puguin ésser elaborats per al desenvolupament i aplicació de la Llei.
- Promoure activitats per a l'estudi i divulgació dels valors del massís protegit. "
- 2 representants del Departament d'Agricultura, Ramaderia, Pesca, Alimentació i Medi Natural
- 1 represenatnts del Departament d'Empresa i Ocupació
- 1 representant del Departament de Territori i Sostenibilitat
- 1 representant del Consell Comarcal del Berguedà
- 1 representant de l'Ajuntament de Gósol
- 1 representant de l'associació d'Amics del Pedraforca
- 1 representant de la Federació d'Entitats Excursionistes de Catalunya
- El Director/a del Paratge Natural que actua com a Secretari/a
La Llei 6/1982, de 6 de maig, sobre la declaració de Paratge Natural d'Interès Nacional del Massís del Pedraforca diu:
El Consell Executiu, a través dels departaments que correspongui, ha d'establir les normes i reglamentacions que cregui oportunes per tal de salvaguardar els elements naturals que motivin la declaració del Paratge Natural d'Interès Nacional, així com per facilitar l'estudi i la tutela de l'esmentat espai protegit.
El Consell Executiu ha de redactar el Reglament que desenvolupi la present Llei, en el qual fixarà la composició i les funcions d'un Patronat per col·laborar en la conservació, protecció i consecució de les finalitats proposades en l'espai delimitat per aquesta Llei.
El Consell Executiu ha de confeccionar un Pla especial d'ús i protecció d'aquests espais i llur catàleg exhaustiu, segons el que estableix el text refós de la Llei del sòl 1.346/1976, de 9 d'abril. "
També fa referència al Consell Executiu el Decret 233/2004, de 16 de març, on s'assigna la gestió del Paratge Natural d'Interès Nacional del Massís del Pedraforca al Consell Directiu del Parc Natural del Cadí-Moixeró per la relació en la situació geogràfica i la necessitat de definir l'òrgan encarregat de dur a terme la gestió efectiva de l'espai, i així establir mecanismes de col·laboració adreçats a garantir la coordinació entre els òrgans d'ambdós espais en l'exercici de les seves funcions.
El Decret 101/1987, de 20 de febrer, sobre desplegament de la Llei 3/1986, de 10 de març (DOGC 825-06.04.1987) indica a l'article 1 que la Junta Rectora és l'òrgan col·laborador en la gestió dels espais protegits de l'Albera.
A l'article 2.1 estableix quina serà la seva composició:
- 3 representants del Departament d'Agricultura, Ramaderia, Pesca, Alimentació i Medi Natural
- 1 representant del Departament d'Interior
- 1 representant del Departament de Cultura
- 1 representant del Departament de Territori i Sostenibilitat
- 1 representant de l'Ajuntament de Rabós
- 1 representant de les associacions de protecció de la natura vinculades a la zona
- 1 representant dels propietaris dels terrenys inclosos a l'àrea del Paratge Natural
- 1 tècnic destacat en la realització d'estudis i defensa de la zona
- El Director/a del PNIN de l'Albera que actua com a secretari/ària
3.1 (DECRET 101/1987, de 20 de febrer, sobre desplegament de la Llei 3/1986, de 10 de març, que declara paratge natural d'interès nacional els terrenys del vessant sud del massís de l'Albera).
L'òrgan rector del Parc és la Junta Rectora del Parc Natural dels Ports.
Es va constituir per primera vegada el 5 d'octubre de 2001 i estableix les directrius per a la gestió del Parc, d'acord amb les seves disposicions reguladores.
La Junta Rectora té les funcions següents, definides a l'article 13.3 del DECRET 160/2001, de 12 de juny, de declaració del Parc Natural dels Ports i de la Reserva Natural Parcial de les Fagedes dels Ports:
a) Establir, d'acord amb les disposicions reguladores del Parc Natural, les directrius per exercir-ne la gestió.
d) Ser objecte de consulta preceptiva abans de l'aprovació de les disposicions, els plans i els programes que es formulin per al Parc Natural.
e) Proposar i promoure mesures i actuacions per a la millor protecció del parc natural, per al foment del coneixement i el gaudi ordenat dels seus valors i per a l'afavoriment de les activitats tradicionals, entre elles, les agrícoles, ramaderes i forestals i el desenvolupament sostenible.
f) Proposar, si escau, un major grau de protecció per als espais que ho requereixin i proposar la declaració de noves figures de protecció o la modificació de les que estableix aquest Decret.
1 representant del Departament d'Agricultura, Ramaderia, Pesca i Alimentació
1 representant del Departament d'Empresa i Coneixement
2 representants del Departament de Territori i Sostenibilitat
1 representant de l'Institut per al Desenvolupament de les Comarques de l'Ebre
1 representant de la Diputació de Tarragona
1 representant dels Consells Comarcals en l'àmbit del qual se situa el Parc Natural
4 representants dels Ajuntaments en l'àmbit del qual se situa el Parc Natural
4 representants dels propietaris particulars
1 representant de les entitats de protecció i defensa de la natura
El Director/a del Parc Natural que actua com a secretari/ària
Òrgan rector i òrgan gestor, dades generals, àmbits i línies de treball, resum d'actuacions 2001-2011.
Declaració del Parc Natural del Delta de l'Ebre i de les Reserves Naturals Parcials de la Punta de la Banya i de l'Illa de Sapinya.
- 4 representants del Departament d'Agricultura, Ramaderia, Pesca, Alimentació i Medi Natural
- 1 representant del Departament d'Empresa i Ocupació
- 1 representant del Departament de Cultura
- 2 representants del Departament de Territori i Sostenibilitat
- 1 representant del Departament de Governació i Relacions Institucionals
- 1 representant del Departament d'Ensenyament
- 1 representant del Ministeri d'Agricultura, Alimentació i Medi Ambient
- 2 representants del Consell Comarcal del Baix Ebre
- 2 representants del Consell Comarcal del Montsià
- 2 representants de la Diputació de Tarragona
- 2 representants de l'Ajuntament de Sant Carles de la Ràpita
- 2 representants dels Sindicats Agraris
- 2 representants de la Confraria de Pescadors de l'Ampolla, Deltebre i Sant Carles de la Ràpita
- 2 representants dels titulars d'establiments de conreus marins del Delta de l'Ebre
- 1 representant de la Confraria de Pescadors de Sant Pere de Tortosa i Sant Carles de la Ràpita
- 2 representants de les societats de caçadors
- 1 representant del sector dels càmpings
- 1 representant de les Entitats de Protecció de la Natura que operen al Delta de l'Ebre
- 2 representants dels propietaris particulars dels sistemes inclosos al Parc Natural
- El Director/a del Parc Natural que actua com a secretari/ària
7.3 (DECRET 332/1986, de 23 d'octubre, sobre declaració del Parc Natural del Delta de l'Ebre i de les Reserves Naturals Parcials de la Punta de la Banya i de l'Illa de Sapinya).
Són funcions de la Junta Rectora, a més de les altres que s'especifiquin en aquest Decret:
a) Vetllar per l'assoliment de les finalitats del aquest Decret.
b) Proposar als organismes de l'Administració que en cada cas correspongui, mesures per a la conservació, la millora i el coneixement dels valors del Parc i per l'afavoriment de les activitats tradicionals que es desenvolupen en el seu interior.
c) Informar sobre aspectes relatius a la protecció del Parc, quan així ho requereixin els organismes de la Generalitat o les entitats locals.
d) Informar preceptivament sobre els diversos plans i normes que afectin l'àmbit territorial del Parc Natural.
e) Promoure i fomentar actuacions per a l'estudi, la divulgació i el gaudi dels valors del Parc.